
       Cluj-Napoca, 7 octombrie 2026                                                                          
Comunicat de presă
34 de burse oferite prin concurs de Fundaţia „Mitropolitul Bartolomeu” 

pentru anul şcolar şi universitar 2026-2027
Fundaţia „Mitropolitul Bartolomeu” anunţă deschiderea unui nou concurs pentru 34 de burse oferite elevilor de liceu, studenţilor, masteranzilor şi doctoranzilor, în anul şcolar şi universitar 2026-2027, repartizate după cum urmează:

          
• 18 burse pentru elevi, în valoare de 300 lei pe lună
          
• 12 burse pentru studenți, în valoare de 400 lei pe lună
          
• 3 burse de cercetare pentru masteranzi, în valoare de 500 lei pe lună
          
• 1 bursă de cercetare pentru doctorat, în valoare de 600 lei pe lună
            Bursele pentru elevi se acordă pe o perioadă de 8 luni, cele pentru studenţi şi masteranzi pe o perioadă de 9 luni, iar bursa de doctorat se acordă pe o perioadă de 12 luni, toate începând cu 25 noiembrie 2026. Masteranzii şi doctoranzii interesați de aceste burse vor trebui să prezinte un proiect de cercetare pe o temă interdisciplinară, din domeniile propuse: teologia şi interpretarea ştiinţelor, teologia şi bioetica, teologia şi mediul înconjurător, teologia şi artele, teologia şi lumea.
         Calendarul şi etapele desfăşurării concursului: 

• 6 Noiembrie 2026, termenul limită pentru încărcarea dosarelor exclusiv pe platforma de burse de pe situl Fundației (www.fundatiabartolomeu.ro)

• 13 Noiembrie 2026 afişarea rezultatelor


• 14 Noiembrie 2026 contestaţii şi afişarea rezultatelor finale


Condiţiile de participare, fișa tip a aplicantului, precum şi actele necesare pentru întocmirea dosarului se găsesc în Regulamentul de burse, aprobat de Colegiul Director şi publicat pe site-ul Fundaţiei. Fundaţia va încheia cu fiecare bursier un contract în care vor fi prevăzute drepturile şi obligaţiile ce revin ambelor părţi pe toată durata derulării bursei.

Fondul alocat pentru bursele din acest an şcolar este de 107.100 lei, iar până în prezent, Fundația „Mitropolitul Bartolomeu” a acordat 601 de burse unor tineri din întreaga ţară, în valoare totală de 1,659,000 lei.


Fundaţia „Mitropolitul Bartolomeu” a fost înfiinţată în urmă cu 18 ani de vrednicul de pomenire Arhiepiscop şi Mitropolit Bartolomeu Anania şi reprezintă proiectul generos şi inspirat al unui om cu viziuni largi, care a ştiut să ofere, şi după plecarea sa din această lume, o şansă tinerilor merituoşi, dar lipsiţi de posibilităţi materiale. Fundația are ca scop principal acordarea de burse tinerilor merituoși dar lipsiți de posibilități financiare, din resursele proprii, pe care le administrează potrivit dorinței fondatorului ei. 

        
Pr. Bogdan IVANOV                                   Ec. Sorin CÂLEA       

